༄༅། །ནགས་ཚལ་ཀུན་ཏུ་དགའ་བའི་གཏམ་དབེན་པ་ལ་
འཇུག་པའི་རྒྱན་ཞེས་བྱ་བ་བཞུགས་སོ།།
༼༡ སྔོན་གོམས་དཔྱིད་ཀྱི་རྒྱལ་མོའི་ཕང་པ་ན།།
སྐྱོན་བྲལ་ལང་ཚོའི་ལྗོན་པ་ཡིད་འོང་རྩེར།།
རྣམ་འབྱེད་བློ་ཡི་མེ་ཏོག་དར་བབས་པས།།
ཚིག་རྒྱན་བུང་བ་འཁོར་བའི་ཚལ་དེ་ལ།།
༼༢ རྨད་བྱུང་ལྷག་བསམ་གཤོག་རྩལ་ཉེར་རྫོཊ་ཀྱང༌།།
གཞན་དབང་སྒོ་ངའི་རྒྱ་ལས་མ་གྲོལ་བ།།
གཉིས་སྐྱེས་བྱེའུའི་བརྟུལ་ཞུགས་ཅན་དེ་ཡིས།།
བརྩེ་བའི་འབེལ་མཆིད་ཅ་ཅོ་སྒྲོགས་ལ་གསོན།།
༼༣ ཡིད་འཕྲོག་ཟླ་འོད་ཀྱིས་ཕྱེ་ཆུ་སྐྱེས་ལ།།
སྙན་ཚིག་ཉམས་འགྱུར་སྨྲ་བའི་བློ་ལྡན་ན།།
233

སྔ་འགྱུར་ཀཿ༔ཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
བློ་གསལ་གཞོན་ནུ་ཁྱོད་ཀྱི་རྗེས་འགྲོ་བར།།
སེམས་པས་ཀུན་རྟོག་མ་སྦས་ཚུལ་འདི་བསྙད།།
༼༤ གང་ན་འདུ་འཛིའི་གྲོང་ལས་རབ་བརྒལ་བ།།
དགོན་པའི་གནས་ཞེན་ཐར་པ་འདོད་པ་ཡིས།།
བསྟེན་པའི་གནས་སུ་བདེན་པ་སྨྲ་རྣམས་ཀྱིས།།
ལན་ཅིག་མིན་པར་གསུངས་དེ་རྟོགས་འཚལ་ལོ།།
༼༥ དེ་ཡང་ཀ་ཕྲེང་དང་པོའི་བླ་དྭགས་ཀྱིས།།
འབོད་པའི་གནས་ནས་མཐར་བྱེད་རི་བོའི་ཕྱོགས།།
ཅུང་ཟད་སྦགས་པར་དབེན་པའི་རི་སུལ་དུ།།
ནགས་ཚལ་ཀུན་ཏུ་དགའ་བའི་ངོ་མཚར་ཡོད།།
༼༦ ལྷུན་སྟུག་རྡུལ་མང་བརྩེགས་པའི་ས་འཛིན་རྣམས།།
ཀཻ་ལ་ཤ་ཡི་ཅོད་པན་རབ་བཅིངས་ཤིང་།།
འབྱུང་བཞིའི་དཔུང་གི་སྦྱོར་བས་མི་ཚུགས་ཕྱིར།།
སྲ་མཁྲེགས་བྲག་རིས་གཏམས་པའི་གོ་བགོས་བཞིན།།
234

དགེ་པཎ་ཚེ་དབང་མཆོག་གྲུབ་བཀའ་འབུམ།
༼༧ ལག་འགྲོའི་དབང་པོས་ཆུ་ཁུར་གྲོགས་སྦྲན་པས།།
དངུལ་ཆུའི་ཐིགས་པས་བཀྲུས་པའི་དབྱིག་ལྡན་མས།།
དཔྱིད་ཀྱི་ལང་ཚོ་ངོམ་པའི་རྩེ་དགའ་ལ།།
སྤྱོད་ཕྱིར་གཡུ་ཡི་འོག་པག་གྱོན་པ་བཞིན།།
༼༨ རྩ་བརྟན་མཐོན་པོར་སྐྱེས་པས་གཅིག་ལ་གཅིག།
ཕན་ཚུན་འགྲན་ཟླར་བྱེད་པའི་རྐང་འཐུང་ཚོགས།།
ཁོར་ཡུག་རྒྱས་པས་མི་དང་མི་མིན་གྱིས།།
མཐོང་བའི་གོ་སྐབས་ཆེད་དུ་བསྒྲིབས་པ་བཞིན།།
༼༩ ངེས་འབྱུང་ཆུ་ཡིས་སྙིང་རབ་བསིལ་རྣམས་ལ།།
དུས་བཞིའི་མངོན་རྟོགས་ངོམ་པའི་ལྗོན་པ་རྣམས།།
འཁོར་བ་སྐྱེ་སོགས་མཐའ་བཞིའི་ཆོས་ཉིད་ཀྱིས།།
འཇིག་པའི་རྣམ་འགྱུར་སྟོན་ལ་མཁས་པ་ཡོད།།
༼༡༠ སྒོ་གསུམ་དལ་ཁོམ་མེད་པར་རྣམ་དཀར་ལ།།
235

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
སྐུལ་བའི་གདམས་ངག་ཉིན་མཚན་ཁོར་ཡུག་ཏུ།།
ཅ་ཅོ་སྒྲོགས་པའི་དག་བྱེད་གཙང་མའི་རྒྱུན།།
ལྷུང་ལྷུང་ཡིད་ཀྱི་ངོགས་སུ་འབབ་པ་བཞིན།།
༼༡༡ དཔྱིད་ཀྱི་མཛའ་བོའི་བོས་པའི་གཉིས་སྐྱེས་ཁྱུ།།
དོན་མཐུན་མགྲོན་པོའི་དབུགས་འབྱིན་ཀོ་ཀི་ལས།།
ཅ་ཅོ་ཤིན་ཏུ་ཞི་བ་སྒྲོགས་དེ་ཡང་།།
སྙིང་ལ་བདུད་རྩིའི་ཐིགས་པ་སྦྲེང་བ་བཞིན།།
༼༡༢ ཉི་མའི་རེག་བྱས་གདུངས་པའི་ཆུ་སྐྱེས་ཚོགས།།
བསེར་བུའི་རྔ་ཡབ་གཡོབ་པའི་གྲིབ་མ་ལ།།
བརྟེན་ཅིང་རི་དྭགས་མིག་གི་མཛེས་སྡུག་ཚོགས།།
བརྐུས་པའི་ཨུཏྤལ་རྣམས་ཀྱང་འདིར་ལྷགས་བཞིན།།
༼༡༣ འབད་མེད་ཆུ་དང་མྱུ་གུས་ལུས་བརྟས་པས།།
ངོ་བསྲུང་མི་དགོས་རིགས་མཐུན་རི་དྭགས་ཁྱུ།།
ཆོས་བརྒྱད་གཞན་དབང་འཆིང་བ་ལས་འདས་ཏེ།།
236

དགེ་པཎ་ཚེ་དབང་མཆོག་གྲུབ་བཀའ་འབུམ།
ཆོག་ཤེས་ནོར་ལ་སྤྱོད་པའི་སྟོན་པར་མཐོང༌།།
༼༡༤ འཚེ་བ་བྲལ་བའི་གཉིས་སྐྱེས་བྱེའུའི་ཚོགས།།
འཁྲི་ཤིང་གཞོན་ནུའི་ཕང་བར་རྩེན་བཞིན་དུ།།
ཕན་ཚུན་སྙན་འཇེབས་སྐད་ཀྱིས་གཏམ་མོལ་བས།།
བརྡ་དང་བརྡ་ཡི་ཆོས་ཚུལ་འདོམས་ལ་མཁས།།
༼༡༥ སྦྲང་རྩི་འཐུངས་པས་རབ་མྱོས་རྐང་དྲུག་ཁྱུ།།
ཆུ་སྐྱེས་མལ་སྟན་འཇམ་པོར་གཉིད་ལོག་ནས།།
དུས་དང་དུས་སུ་འཕུར་ལྡིང་གཡོ་བ་ཡང་།།
མཉམ་རྗེས་ཏིང་འཛིན་འཇུག་སྒོ་དབྱེ་བ་བཞིན།།
༼༡༦ བསིལ་བའི་འོད་ཟེར་འཐུང་འདོད་ཀུ་མུད་ཚོགས།།
ཉི་མའི་འོད་ཀྱིས་རེག་པས་མིག་ཟུམ་ཞིང༌།།
སྲོད་དུས་ཟླ་བའི་འོད་ཀྱིས་ཕྱེ་བ་ཡང་།།
བསིལ་བར་འདོད་པ་ཁ་ཙམ་མིན་པ་སྟོན།།
237

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
༼༡༧ སྐབས་འགར་དུས་མིན་འཐོར་བྱེད་དྲག་པོ་དང༌།།
ལྷན་ཅིག་སྤྲིན་གྱི་མྱུ་གུ་གློག་གི་ལྕེ།།
རྣམ་པར་གཡོ་བའི་རྔ་ཆེན་སྒྲོགས་པ་ཡང་།།
དུས་ཀྱི་ཕོ་ཉའི་འཇིགས་པ་སྟོན་པ་བཞིན།།
༼༡༨ མ་བྱས་བྲག་གི་སྐྱིབས་དང་གོར་མའི་ཁྲི།།
མ་བཀོད་རྩྭ་ལྗང་མྱུ་གུའི་སྟན་བཟང་པོ།།
མ་བཀྲམ་མེ་ཏོག་སྣ་ཚོགས་ཚར་དངར་བ།།
མ་བྱས་རང་བཞིན་གནས་འདིའི་ངོ་མཚར་བྱ།།
༼༡༩ འདབ་མས་དུད་པའི་རྐང་འཐུང་གཞོན་ནུ་རྣམས།།
ཕན་ཚུན་འཁྲིལ་བའི་གྲིབ་མ་སྣུམ་པོའི་འོག།
བཅོས་པ་མེད་པའི་ཁང་བཟང་ཡིད་འོང་བ།།
རང་བྱུང་གྲུབ་པའི་སྐྱེ་བོའི་བསྟི་གནས་ཡོད།།
༼༢༠ དེ་ན་ངེས་འབྱུང་ཆུ་ཡིས་སྙིང་བསིལ་བས།།
ཐར་པ་ཞི་བ་དོན་དུ་མངོན་གཉེར་བ།།
238

དགེ་པཎ་ཚེ་དབང་མཆོག་གྲུབ་བཀའ་འབུམ།
ཐོས་བསམ་སྒོམ་པའི་སྦྱོར་བ་མི་དམན་པ།།
དྲང་སྲོང་ཐུབ་པའི་རྒྱལ་མཚན་འཛིན་པ་ཞིག།
༼༢༡ ནམ་ཞིག་ཕྱི་རོལ་རྣམ་འཚེའི་སྦྱོར་བ་ཡིས།།
ནང་དུ་ཤེས་པ་ཞི་ལ་མི་གནས་པས།།
སྡུག་བསྔལ་དེ་རྒྱུ་ཀུན་འབྱུང་འཁོར་བའི་ཆོས།།
སྤང་ཕྱིར་ཞི་བའི་ནགས་སུ་སོང་བར་ཐོས།།
༼༢༢ དེ་རུ་ཞི་བའི་གྲོགས་དང་ལྷན་ཅིག་ཏུ།།
ནང་དུ་ཆོས་ཀུན་རབ་ཞིའི་འགོག་པར་གནས།།
ཕྱི་རོལ་ཞི་བ་ཆོས་ཀྱི་གཏམ་མོལ་བས།།
རང་གཞན་ལམ་དང་ལམ་གྱི་བདེན་པར་བཀྲི།།
༼༢༣ དེ་ཡི་རྗེས་སུ་སློབ་པའི་འཁོར་ཚོགས་ཀྱང་།།
ཁ་ཅིག་བྱ་སྐྱིབས་ལ་སོགས་ཤིང་དྲུང་དུ།།
ལྟ་སྟངས་བསྲངས་ཤིང་ལུས་གནད་དང་ལྡན་པས།།
མཉམ་བཞག་ཆོས་ཉིད་ངོ་བོར་ལྟ་བ་ཡོད།།
239

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
༼༢༤ ལ་ལ་ཆོས་ཀུན་སྙིང་པོར་གྱུར་པའི་རྒྱུད།།
རྡོ་རྗེའི་གསང་ཚིག་འདྲི་དང་ལན་ལྡོན་པས།།
འོག་མིན་གནས་སུ་གསང་བདག་སྟོན་འཁོར་དང༌།།
ཐ་དད་མི་ཕྱེད་ངོ་མཚར་སྒྲོགས་པ་ཡོད།།
༼༢༥ མཐའ་གཅིག་འདུ་འཛིའི་གཡེང་བ་རྒྱང་བསྲིངས་ཏེ།།
ངེས་དོན་དོན་ཆེན་རྒྱུད་ལ་བསྐྲུན་གྱུར་གང༌།།
ནམ་ཡང་ཡིད་སྲུབས་གདོན་གྱིས་མ་བསྐྱོད་ན།།
མཐར་གྱིས་ཞི་བ་དམ་པའི་གནས་འཐོབ་འགྱུར།།
༼༢༦ ཀྭ་ཡེ་གྲོགས་ཁྱོད་སྙིང་ལ་བརྩེ་བའི་གཏམ་འདི་ཉོན།།
སྲིད་པའི་རྩ་བ་རྟེན་འབྲེལ་བཅུ་གཉིས་ཏེ།།
དེ་ཀུན་རྩ་བ་མ་རིག་པ་ཆེན་པོ།།
མ་རིག་ཡུལ་ལ་མངོན་ཆགས་དེ་ཉིད་ལས།།
༼༢༧ ཚོགས་བརྒྱད་སེམས་ཀྱི་རང་བཞིན་འཁོར་བ་གྲུབ།།
240

དགེ་པཎ་ཚེ་དབང་མཆོག་གྲུབ་བཀའ་འབུམ།
དེ་ལ་བདག་དང་གཞན་དུ་འཛིན་བྱེད་ཀྱི།།
རྣམ་ཤེས་དེ་ཡིས་སྒྲོ་བཏགས་སྣང་བའི་ཡུལ།།
དེ་ལ་བདེན་པར་བཟུང་བས་སྡུག་བསྔལ་བྱུང༌།།
༼༢༨ དེ་ཡི་རང་བཞིན་ཤེས་པས་དེ་རྒྱུ་ནི།།
ཀུན་འབྱུང་ཉོན་མོངས་ལགས་པས་སྤང་འཚལ་ཏེ།།
སྲིད་པའི་གྲོང་དུ་འཁྲིད་མཁས་ན་དཱི་དང༌།།
ཡིད་སྲུབས་ཟས་ཀྱི་ཚུལ་རྒྱུ་མ་ད་ན།།
༼༢༩ ཀུན་ཏུ་དུག་གསུམ་ངོ་བོ་ཆ་ཤས་ལས།།
བྱུང་བའི་ཁ་ན་མ་ཐོའི་མི་དགེའི་ལས།།
གཞན་ནོར་རྐུ་འཕྲོག་གཡོ་སྒྱུས་མགོ་སྐོར་དང་།།
རྫུན་དང་མནའ་སོགས་བག་མེད་སྤང་འཚལ་ལོ།།
༼༣༠ ཁྱད་པར་སྐྱབས་སེམས་སྡོམ་པ་ཐོབ་ནས་བཟུང༌།།
སེམས་ཅན་རྣམས་ལ་དངོས་བརྒྱུད་གང་རུང་གིས།།
གནོད་པའི་བསམ་སྦྱོར་ཕྲ་རགས་དུག་བཞིན་དུ།།
241

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
སྤངས་པ་ཐར་པའི་ལམ་གྱི་དངོས་གཞི་ལགས།།
༼༣༡ དེ་ལས་ཁྱད་པར་གསང་སྔགས་སྒོར་ཞུགས་ཏེ།།
སྨིན་བྱེད་དབང་གིས་སྔགས་ཀྱི་སྡོམ་པ་ཐོབ།།
དངོས་གྲུབ་རྩ་བ་བླ་མར་དད་པ་བརྟན།།
རིམ་གཉིས་ལམ་ལ་གོམས་པ་བརྟན་པ་གཅེས།།
༼༣༢ དེང་དུས་ཚིག་ཙམ་ཐོས་ཤིང་གོ་ན་ཡང་།།
ལག་ལེན་རྒྱུད་དུ་མ་མྱོང་ཡལ་བར་འདོར།།
སྡོམ་གསུམ་མི་བསྲུང་མི་དགེ་འཆོལ་ཉོག་སྤྱོད།།
དེ་ཡིས་སྡོམ་ཉམས་ངན་འགྲོའི་གཏིང་རྡོར་འགྱུར།།
༼༣༣ དེ་ཕྱིར་རྒྱལ་བས་གསུངས་པ་ཇི་ལྟ་བ།།
ལག་ལེན་སྙིགས་མའི་དུས་འདིར་ཆེས་དཀའ་ཡང༌།།
གཙོ་ཆེ་ཙམ་ཞིག་ངན་སྤྱོད་ཀྱིས་མ་སྦགས།།
དེ་ཡིས་བྱང་ཆུབ་མཆོག་གི་གནས་ཐོབ་འགྱུར།།
242

དགེ་པཎ་ཚེ་དབང་མཆོག་གྲུབ་བཀའ་འབུམ།
༼༣༤ སྲིད་ལས་རབ་འདས་ཞི་བའི་རོ་མཆོག་ལ།།
ཀུན་ཏུ་ཆགས་པའི་ཡིད་ཀྱིས་མངོན་དྲངས་ཏེ།།
ཡུལ་ལ་སྤྲོ་བའི་དབང་པོ་ཉིད་ཞི་ཞིང་།།
བྱང་ཆུབ་དམ་པའི་ནགས་སུ་འཇུག་གྱུར་ཅིག།
ནགས་ཚལ་ཀུན་ཏུ་དགའ་བའི་གཏམ་དབེན་པ་ལ་འཇུག་པའི་རྒྱན་མང་དུ་ཐོས་པའི་རྒྱལ་ཁམས་པ་༧འགྱུར་མེད་ཚེ་
དབང་མཆོག་གྲུབ་དཔལ་བཟང་པོས་རང་གི་སློབ་མ་ལ་སྤྲིང་ཡིག་ཏུ་བྱས་པ་དགེ་བར་གྱུར་ཅིག སརྦ་མངྒ་ལཾ།། །།
:;,r
*:
243

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།